recursal/SuperWikiNEXT-32B huggingface dataset:
திருவாசக சுவாமிகள் என அழைக்கப்படும் **சபாரத்தினம் சுவாமிகள்** (மார்ச் 28, 1904 - சனவரி 25, 1988) தேவாரப் பாடல் பெற்ற திருக்கேதீச்சரத்தில் சிவதொண்டுகள் புரிந்து தவ வாழ்வினை மேற்கொண்டவர். அங்கு திருவாசக மடம் ஒன்றை நிறுவி அடியார்களுக்கு அமுதளித்து திருவாசக உரையையும் வழங்கி வந்தார்.

வாழ்க்கைச் சுருக்கம்
--------------------

திருவாசக சுவாமிகள் 1904 ஆம் ஆண்டு பங்குனித் திங்கள் திருவாதிரை நாளில் யாழ்ப்பாணம் அல்வாயைச் சேர்ந்த சின்னத்தம்பி என்பவருக்கும் சுண்டிக்குளியில் பாண்டியன் தாழ்வில் வசித்த சின்னத்தங்கத்திற்கும் மூத்த மகனாகப் பிறந்தார். இளமையிலே யோகர் சுவாமிகளின் அருட்பார்வை இவருக்கும் கிட்டியது.

ஆரம்பக்கல்வியை கொழும்புத்துறை சைவப் பாடசாலையில் கற்றார். பின்பு கொழும்புத்துறைக் கத்தோலிக்க பாடசாலையில் கற்று ஆசிரியப் பயிற்சி கல்லூரிக்குத் தெரிவாகியதும் மதம் மாற வேண்டும் என வற்புறுத்தப்பட்டதால் வெளியேறினார். பின் கொழும்புத்துறைச் சைவப் பாடசாலையில் சிலகாலம் ஆசிரியராகக் கடமையாற்றினார். அங்கிருந்தும் வெளியேறித் திருமணம் செய்தார். குறுகியகாலத்தில் குழந்தைகள் இல்லாமலே மனைவியும் இறந்தார்.

தொண்டுகள்
---------

திருக்கேதீச்சரத்தில் மடம் அமைப்பதற்காக தானே அனுமதிப்பத்திரத்தைப் பெற்று சுவாமிகள் காட்டில் பெரிய மரங்களை வெட்டித் தோளில் சுமந்து கொண்டு வந்து வண்டிகளில் ஏற்றியவர். இந்த திருவாசக மடத்தை அமைக்க கல்லும் மண்ணும் சுமந்தார். இந்த திருவாசக மடத்தை அமைப்பதற்குமுன்பு அதாவது சனநடமாட்ட மில்லாத காலத்தில் சுவாமிகள் திருக்கேதீச்சரம் சென்று குடிசை அமைத்து விவசாயம் செய்தார். இந்த உழைப்பில் பெற்ற ஊதியத்தில் விருந்தோம்பல் செய்தார். த்னது திருவாசக மடத்துக்கு வரும் அடியார்களுக்கு திருவாசக உரை வழங்கி வந்தார்.

சபாரத்தினம் சுவாமிகள் அங்கே கௌரீசர் பாடசாலை, நெசவுப் பாடசாலைகளை நிறுவி நடத்தி வந்தார்.

இறுதி நாட்கள்
-------------

இறுதி நாட்களில் சுவாமிகள் யாழ்ப்பாணத்தில் வாழ்ந்தார். நாள்தோறும் சுவாமியைச் சந்தித்து உரையாடவும் ஆசீர்வாதம் பெறவும் அவருடைய திருவாசக உரைகளைக் கேட்கவும் அடியார்கள் கூடுவார்கள். 1988 ஆம் ஆண்டு தை மாதம் பூர்வ பக்க சப்தமி திதியில் அவரது சுண்டிக்குளி இல்லத்தில் காலமானார். அவரது அஸ்தி அடங்கிய நினைவாலயம் ஒன்று மறவன்புலவில் அமைக்கப்பட்டுள்ளது.

உசாத்துணை
---------

* நினைவு மலர் (திருக்கேதீஸ்வரம் திருவாசகம் சபாரத்தினம் சுவாமிகள்)
[*தொடர்பிழந்த இணைப்பு*], நூலகம் திட்டம்
கேசப் சந்திர சென்
**கேசப் சந்திர சென்** ( Keshub Chandra Sen  நவம்பர் 1838--8 சனவரி 1884) என்பவர் இந்தியாவின் வங்கத்தைச் சேர்ந்த இந்துமத தத்துவ அறிஞர் மற்றும் சீர்திருத்தவாதி ஆவார். 1857 ஆம் ஆண்டில் பிரம்ம சமாஜம் என்ற அமைப்பில் சேர்ந்து பணியாற்றினார்.  இந்து மதச் சிந்தனைகளோடு கிறித்தவக் கோட்பாடுகளையும் சேர்த்துக்கொள்ள விரும்பினார்.

இளமைக் காலம்
------------

கேசப் சந்திர சென் கொல்கத்தாவில் வைத்யா என்ற குடும்பத்தில் பிறந்தார். ஊக்லி ஆறு அருகில் கரிபா என்ற கிராமத்தைப் பூர்விகமாகக் கொண்டது இவரது குடும்பம். இவருடைய தாத்தா இந்துமதத் தீவிர உணர்வாளரும் இராம் மோகன் ராய் கொள்கைகளுக்கு எதிரானவரும் ஆவார். கேசப் சந்திர சென் தம் தந்தையை இளம் அகவையில் இழந்ததால் மாமாவின் கண்காணிப்பில் வளர்ந்தார். பெங்காலி பாடசாலையிலும் பின்னர் 1845 இல் இந்துக் கல்லூரியிலும் படித்தார்.

பணிகள்
------

1855 ஆம் ஆண்டில் உழைக்கும் ஏழை மனிதர்களிடையே கல்வியைப் பரப்புவதற்காக ஒரு மாலைப் பள்ளியைத் தொடங்கினார். குட்வில் சகோதரத்துவம் என்ற அமைப்பில் செயலர் பொறுப்பை ஏற்றார். கிறித்தவச் சேவைப் பாதிரியார் ரெவெரென்ட் ஜேம்ஸ் லாங் என்பவரின் உதவியால் பிரிட்டிசு இந்தியர் சங்கத்தை தோற்றுவித்தார். இக் கால கட்டத்தில் பிரம்ம சமாஜத்தில் ஈடுபடத் தொடங்கினார்.

பாங்கு ஆப் பெங்கால் என்ற ஒரு வங்கியில் கேசப் சென் எழுத்தராகப் பணிபுரிந்தார்.  சில காலம் கழித்து அவ்வேலையைத் துறந்து இலக்கியம், தத்துவம் ஆகிய துறைகளில் முழுமையாக ஈடுபட்டார். 1857 இல் பிரம்ம சமாஜத்தில் இணைந்தார்.

மேற்கோள்
--------

1. ↑  Life of Keshub Chunder Sen, 1907, Mary Lant Carpenter
2. ↑  H.D.Sharma "Ram Mohun Roy -the Renaissance man" pg 26
3. ↑  *Biographical Essays* by Fredrich Max Müller. Longman's, Green, & Co. London 1884. pp. 51-52.
4. ↑  under the Danish Grand charter for the missionaries of Danish settlement at Serampore, lodge *De L’amour Fraternelle* (for Brotherly Love) whose motto then was "Fatherhood of God and Brotherhood of Man".
5. ↑  Shivnath Sastri,"History of Brahmo Samaj" pg.114
6. ↑  Muller, pp. 52-53.
7. ↑  Arun Kumar Mukherjee
கோவா இசை என்பது கிழக்கு மற்றும் மேற்கு இணைந்த கலவையாகும்.
**கோவாவின் இசை** (*Music of Goa*) என்பது இந்தியாவின் மேற்குக் கடற்கரையில் உள்ள கோவா மாநிலத்தின் இசையைக் குறிக்கிறது. கோவாவில் மேற்கத்திய கலை இசை முதல் இந்திய பாரம்பரிய இசை வரை பல்வேறு வகையான இசை வகைகள் பயன்படுத்தப்படுகின்றன.  கொங்கணி இசையும் இந்த சிறிய மாநிலம் முழுவதும் பிரபலமானது. போர்த்துக்கலின் முன்னாள் பிரதேசமாக இருந்ததால், வயலின், விபுணவி, கித்தார், ஊதுகொம்பு மற்றும் கின்னரப்பெட்டி போன்ற கருவிகளைப் பயன்படுத்துவதன் மூலம் கோவா ஒரு மேலாதிக்க மேற்கத்திய இசைக் காட்சியைக் கொண்டுள்ளது. இது இந்திய இசை உலகிற்கு பல முக்கிய இசைக்கலைஞர்களையும் பாடகர்களையும் உருவாக்கியுள்ளது. போர்த்துகேய பாடோ இசை கோவாவிலும் முக்கியத்துவம் வாய்ந்தது.

பிரபல பாடகர்கள்
---------------

பிரபலமான பாடகியான லோர்னா கார்டிரோ "கோவாவின் நைட்டிங்கேல்" என்று குறிப்பிடப்படுகிறார். அவர் ஆங்கிலம் மற்றும் கொங்கணி இரண்டிலும் பாடுகிறார். *பிஸ்ஸோ, பெப்டோ, ரெட் ரோஸ், துஸோ மோக்* மற்றும் *நோக்ஸிபக் ரோட்டா* ஆகியவை அவரது பிரபலமான பாடல்களாகும்*.* ஆண்டனி கோன்சால்வ்ஸ் (வயலின் கலைஞர்), அன்டோனியோ போர்டுனாடோ டி ஃபிகியூரிடோ (நடத்துனர் மற்றும் வயலின் கலைஞர்), கிறிஸ் பெர்ரி (பெரும்பாலும் கோவா இசையின் மன்னன் என்று அழைக்கப்படுவார்கள்), ஹேமா சர்தேசாய் (பின்னணிப் பாடகர்), இயன் டி'சா, (முன்னாள் கிதார் கலைஞர் கனேடிய இசைக்குழு பில்லி டேலண்ட், கோவன் வம்சாவளியைச் சேர்ந்தவர்), ரெமோ பெர்னாண்டஸ் (இசையமைப்பாளர் மற்றும் பின்னணிப் பாடகர்), கிஷோரி அமோன்கர் (பாரம்பரிய பாடகர்), தீனநாத் மங்கேசுகர் (நாடக கலைஞர் மற்றும் பாரம்பரிய பாடகர்), மற்றும் ஆலிவர் சீன் (பாடகர்/பாடலாசிரியர்). பாடகர் கேசர்பாய் கெர்கர், லதா மங்கேஷ்கர் மற்றும் ஆஷா போஸ்லே போன்ற பல இந்திய பாரம்பரிய இசை கலைஞர்களை கோவா உருவாக்கியுள்ளது .

கோவா உள்ளூர் இசைக்குழுக்கள் மேற்கத்திய இசை பாணிகளைப் பயன்படுத்துவதற்கும் அறியப்படுகின்றன, மேலும் அவை பொது மற்றும் தனியார் கொண்டாட்டங்களில் பிரபலமாக உள்ளன. கோவா மின்னணு இசை, டிரான்ஸ் இசையின் தாயகமாக மாறியுள்ளது. கோவாவில் ஆண்டுதோறும் நடத்தப்படும் மின்னணு இசை விழாக்களில் இது பிரபலமானது, இது 50 க்கும் மேற்பட்ட நாடுகளில் இருந்து மக்களை ஈர்க்கிறது. இருப்பினும், நத்தார்-புத்தாண்டு காலத்தில் சுற்றுலாவின் உச்சம் காரணமாக, திருவிழாக்கள் ரத்து செய்யப்பட்டுள்ளன அல்லது மற்ற தேதிகளில் மாற்றப்பட்டுள்ளன.

உள்நாட்டு பாரம்பரிய இசை
-----------------------

 ஒரு இந்து திருமண விழாவில் இசைக்கலைஞர்கள் மற்றும் நடனக் கலைஞர்கள், கோடிஸ் காசனாடென்ஸ் என்ற கலாச்சாரத்திலிருந்து சித்தரிக்கப்பட்டுள்ளது. (கி. 1540)

சான்றுகள்
---------

1. ↑   *The Garland Encyclopedia of World Music: South Asia*.
2. ↑  Rubinstein, Peter (2016-08-31). "Two Of The Biggest EDM Festivals In The World Might Be Getting Banned". *Youredm.com*. 2017-03-14 அன்று பார்க்கப்பட்டது.

வெளி இணைப்புகள்
---------------

* "Musical Instruments Of Goa (video)". *YouTube* (Goan Konkani). Sansgiri Mandovi. 3 July 2021. 2021-12-12 அன்று மூலதளத்திலிருந்து பரணிடப்பட்டது எடுக்கப்பட்டது. 28 August 2021 அன்று பார்க்கப்பட்டது.
**கங்காச்சாரா சேக் அசீனா பாலம்** (*Gangachara Sheikh Hasina Bridge*) வங்காளதேசத்தில் உள்ள ரங்க்பூர் மாவட்டத்தின் துணை மாவட்டமான கங்காச்சாராவில் அமைந்துள்ளது. இலால்மோனிராட்டு - ரங்க்பூர் நெடுஞ்சாலையில் டீசுட்டா ஆற்றின் மேல் இப்பாலம் கட்டப்பட்டுள்ளது. பாலத்தின் கட்டுமானப் பணிகள் 2007 ஆம் ஆண்டு முதல் 2012 ஆம் ஆண்டு சூன் மாதம் வரை நீடித்தது. கங்காச்சாரா சேக் அசீனா பாலத்தை வங்கதேச பிரதமர் 2012 ஆம் ஆண்டு செப்டம்பர் 20 ஆம் தேதியன்று திறந்து வைத்தார். இப்பாலம் 650 மீட்டர் நீளமும் 12.1 மீட்டர் அகலமும் கொண்டது. 15 இடைவெளிகள் கொண்ட 16 தூண்களால் இப்பாலம் கட்டப்பட்டுள்ளது. பாலம் கட்டுமானத்தின் மொத்த செலவு 1.2209 பில்லியன் டாக்காகள் ஆகும். 60 மீட்டர் அகலத்துடன் ஓடும் ஆற்றை 2.29 கிலோமீட்டர் தொலைவில் சாலை மூலம் அணுகமுடியும்.

மேற்கோள்கள்
-----------

1. ↑  "কাউনিয়া উপজেলা". *http* (ஆங்கிலம்). 2020-07-28 அன்று மூலம் பரணிடப்பட்டது. 2020-07-28 அன்று பார்க்கப்பட்டது.
2. ↑  "ভিডিও কনফারেন্সে 'শেখ হাসিনা তিস্তা সেতু'র উদ্বোধন করবেন প্রধানমন্ত্রী | banglatribune.com". *Bangla Tribune* (Bengali). 2020-07-28 அன்று மூலம் பரணிடப்பட்டது. 2020-07-28 அன்று பார்க்கப்பட்டது.
கலாநிதி **எம். ஏ. எம். சுக்ரி** M A M Shukri (1940 ஜூன் 24) இலங்கையின் குறிப்பிடத்தக்க முஸ்லிம் அறிஞர்களில் ஒருவர். இலங்கை முஸ்லிம்களின் கல்வி, கலாசார, சமூக வரலாற்றுத் துறைகளில் காத்திரமான பங்களிப்பைச் செய்து கொண்டிருப்பவர்.

சுக்ரி தென் மாகாணத்தில், மாத்தறையைப் பிறப்பிடமாகக் கொண்டவர். தீஞ்சுவைசொட்டும் நல்ல பேச்சாளரான இவர், ஆரம்ப காலத்தில் கவிதை, சிறுகதை என்பவற்றில் ஈடுபாடு காட்டியுள்ளார். பிற்காலத்தில் சமய இலக்கியத்தின்பால் ஈர்க்கப்பட்டு சமய இலக்கியங்களைத் தந்துள்ளார். இங்கிலாந்து எடின்பரோ பல்கலைக்கழகத்தில் சூபித்துவத்தில் தனது முனைவர் பட்டத்தைப் பெற்றுக்கொண்டார். இலங்கையில் காணப்படும் முன்னோடி இசுலாமியப் பல்கலைக்கழகமான ஜாமிஆ நளீமிய்யாவின் பணிப்பாளராகப் பணியாற்றுகிறார். இவரது நூல்கள் இலங்கை முஸ்லிம்கள் பற்றிய ஆய்வில் குறிப்பிடத்தக்கவையாகக் கருதப்படுகின்றன.

இவரது ஆக்கங்கள் ஈழத்தில் மட்டுமன்றி பிறநாட்டுச் சஞ்சிகை, பத்திரிகைகளிலும் வெளிவந்துள்ளன. பன்மொழிப் பாண்டித்தியம் மிக்கவர். 'இஸ்லாமிய சிந்தனை' என்ற ஆய்வுச் சஞ்சிகையின் ஆசிரியராவும் இவர் பணியாற்றியுள்ளார்.

எழுதியுள்ள நூல்கள்
------------------

* காலத்தின் அறைகூவலும் முஸ்லிம்கள் பணியும் (1969)
* தக்வாவும் நவயுகத்தின் சவாலும் (1982)
* நளீம் ஹாஜியார் வாழ்வும், பணியும் (1993)
* ஹதீஸ் வரலாறும் முக்கியத்துவமும் (1993)
* பேரறிஞர் இமாம் கஸ்ஸாலி (1993)
* இஸ்லாமியக் கல்வி (ஆங்கில நூல்) (1979)
* இலங்கை முஸ்லிம்கள் (ஆங்கில நூல்) (1986)
* அல் குர்ஆன் (1981)
* ஹதீஸ+ம் சுன்னாவும் (1983)
* இஸ்லாமிய மனித உரிமைகளும் (1996)
* இஸ்லாமிய பண்பாட்டு மத்திய நிலையங்கள்

உத்தியோகபூர்வ இணையத்தளம்
------------------------

* பரணிடப்பட்டது 2016-10-04 at the வந்தவழி இயந்திரம்
**எஸ். ரி. அரசு** என அழைக்கப்படும் **சிவக்கொழுந்து திருநாவுக்கரசு** (28 ஏப்ரல் 1926 - 17 பெப்ரவரி 2016) இலங்கையின் பிரபலமான நாடகக் கலைஞரும், நாடக இயக்குனரும், ஒப்பனைக் கலைஞரும், ஒளிப்பதிவாளரும், சிற்பக் கலைஞரும், தமிழ்ப் பற்றாளரும் ஆவார். 75 இற்கும் மேற்பட்ட நாடகங்களில் இவர் நடித்துள்ளார்.

வாழ்க்கைக் குறிப்பு
-------------------

1926 ஏப்ரல் 28 இல் யாழ்ப்பாணம், நல்லூரில் பிறந்த அரசு பரி. யோவான் கல்லூரியில் கல்வி கற்றார். இந்தியா சென்று சிற்பக் கலையில் பயிற்சி பெற்றார். அப்போது இரண்டாம் உலகப் போர் நடந்து கொண்டிருந்த காலம். கட்டாய இராணுவ சேவையில் நான்கு ஆண்டுகள் ஈடுபட்டு நாடு திரும்பினார். தமிழகத்தில் தங்கியிருந்த போது திராவிடர் கழகத்தின் கருத்துகளால் கவரப்பட்டார். யாழ்ப்பாணத்தில் இளைஞர் கழகம் ஒன்றை ஆரம்பித்து, அண்ணா, மு. கருணாநிதி ஆகியோரின் நாடகங்களை யாழ்ப்பாணத்தில் மேடையேற்றினார். 1948 ஆம் ஆண்டில் *தூக்குமேடை* என்ற நாடகத்தில் முதன் முதலில் நடித்தார். ‘திப்புசுல்தான்’, ‘தமிழன் கதை’, ‘வீரமைந்தன்’, ‘வீரத்தாய்’ ஆகிய வரலாற்று நாடகங்களை மேடையேற்றினார்.

காரை சுந்தரம்பிள்ளை, தாசீசியஸ், நா.சுந்தரலிங்கம், சிவானந்தன், வள்ளிநாயகி ராமலிங்கம், குழந்தை ம. சண்முகலிங்கம் ஆகியோருடன் இணைந்து யாழ் நாடக அரங்கக் கல்லூரி என்னும் அமைப்பை உருவாக்கினார். *பொறுத்தது போதும்*, *புதியதோர் வீடு*, *எந்தையும் தாயும்* ஆகிய நாடகங்களை தமிழக மேடைகளிலும் மேடையேற்றியுள்ளார்.

திரைப்படங்களில்
---------------

எஸ். ரி. அரசு இலங்கையில் தயாரிக்கப்பட்ட குத்துவிளக்கு, டாக்சி டிரைவர் ஆகிய தமிழ்த் திரைப்படங்களில் நடித்துள்ளார். கடமையின் எல்லை திரைப்படத்தின் உதவி ஒளிப்பதிவாளராகப் பணியாற்றினார்.

விருதுகள்
---------

* 1991 ஆம் ஆண்டில் சாவகச்சேரியில் இடம்பெற்ற முத்தமிழ் விழாவில் விடுதலைப் புலிகளின் தலைவர் வே. பிரபாகரன் அரசுவிற்கு மாமனிதர் விருது வழங்கிக் கௌரவித்தார்.
* கலாபூசணம், இலங்கை அரச விருது

மேற்கோள்கள்
-----------

1. 1 2 3 4  "Veteran drama artist Maamanithar S.T. Arasu passes away". தமிழ்நெட். 21 பெப்ரவரி 2016. 27 பெப்ரவரி 2016 அன்று பார்க்கப்பட்டது.
2. 1 2 3 4 5  "நாடகச்செல்வர் எஸ். ரி. அரசு : ஈழத்து நாடக சிற்பிகளில் ஒருவர்" (PDF). *தாய்வீடு*. சூலை 2010. 27 பெப்ரவரி 2016 அன்று பார்க்கப்பட்டது.
**கேசனி** தமிழ்நாடு மாநிலம், சிவகங்கை மாவட்டம், தேவகோட்டை வட்டம், கண்ணங்குடி ஊராட்சி ஒன்றியம், கங்கனி ஊராட்சிக்குட்பட்ட சிற்றூர் ஆகும். கப்பலூருக்கு மிக அருகில் அமைந்துள்ளது. கப்பலூரிலிருந்து ஏம்பல் செல்லும் சாலையை ஒட்டி இக்கிராமம் அமைந்துள்ளது.

இங்கு 2016 நிலவரப்படி மொத்தம் 35 வீடுகளே உள்ளன. இவர்கள் அனைவரும் முக்குலத்தோரில் ராஜகுல அகமுடையார் பிரிவைச் சார்ந்தவர்கள். இந்தக் கிராமத்தில் வேறு ஜாதியினர் யாரும் இல்லை. இங்குள்ள மக்களின் பூர்வீகம் ராமநாதபுரம் எனக் கருதப்படுகிறது. ராமநாதபுரம் அருகே உள்ள ஸ்ரீ அங்காளபரமேஸ்வரிதான் இவர்களின் குலதெய்வம். 

தற்போது ஏரியாக இருக்கும் கண்மாய்ப் பகுதியின் வடபகுதியில் பெரும் கல் மண்டங்கள் புதைந்த நிலையில் உள்ளன. கல்லால் வடிவமைக்கப்பட்ட பல்வேறு சிலைகள், தேர்ச் சக்கரங்கள் கண்மாய்க்குள் புதைந்த நிலையில் உள்ளன. கல்வெட்டுகளில் காணப்படும் எழுத்துகள் வாசிக்கும் நிலையில் இல்லை.

விவசாயம் மட்டுமே பூர்வீகத் தொழில்.

மேற்கோள்கள்
-----------

1. ↑  "தமிழக ஆளுநர் பற்றிய குறிப்பு". *tn.gov.in*. தமிழ்நாடு அரசு. 2015. நவம்பர் 3, 2015 அன்று பார்க்கப்பட்டது.
2. ↑  "தமிழக முதலமைச்சர் பற்றிய குறிப்பு". *tn.gov.in*. தமிழ்நாடு அரசு. நவம்பர் 3, 2015 அன்று பார்க்கப்பட்டது.
3. ↑  "மாவட்ட ஆட்சியர் தொடர்பு விவரம்". *tn.gov.in*. தமிழ்நாடு அரசு. நவம்பர் 3, 2015 அன்று பார்க்கப்பட்டது.
4. ↑  "தமிழக சிற்றூர்களின் பட்டியல்" (PDF). *tnrd.gov.in*. தமிழ்நாடு ஊரக வளர்ச்சி மற்றும் ஊராட்சித்துறை. நவம்பர் 3, 2015 அன்று பார்க்கப்பட்டது. பக்கம் 1854
**எம். ஏ. பசீர் அகமது** (பிறப்பு: ஏப்ரல் 1 1944) இவர் சிங்கப்பூர் தமிழ் எழுத்தாளர்களுள் ஒருவராவார். இயல்பாக கவிதைகளை எழுதக்கூடிய ஆற்றல்மிக்கவர். புதுவை மாநிலத்தின் அம்பகத்தூரில் பிறந்த இவர் தனது ஆரம்பக் கல்வியை அவ்வூர் அரசாங்கப் பள்ளியில் கற்று பின்பு மாயூரம் நகராண்மை உயர்நிலைப் பள்ளியில் உயர்நிலைக் கல்வியைப் பெற்றார். அதைத் தொடர்ந்து சிங்கப்பூர் வந்த இவர் பல்வேறு நிறுவனங்களில் பணியாற்றிள்ளார். மேலும் இவர் பாடல், நடித்தல், ஓவியம் வரைதல் போன்ற துறைகளில் ஆர்வமிக்கவர்.

தொழில்
------

ஒரு தனியார் நிறுவனத்தில் பணியாற்றிய இவர் தமிழ், ஆங்கிலம் போன்ற மொழிகளில் நன்கு தேர்ச்சி பெற்றவராவார்.

வகித்த பதவிகள்
--------------

இவர் தமிழ் முஸ்லிம் ஜமாஅத் செயற்குழு உறுப்பினராகவும், வெண்ணிலா கலை அரங்கத்தின் செயற்குழு உறுப்பினராகவும், பெக் கியோ இந்தியர் நற்பணிக் குழுவின் பொருளாளராகவும், சிங்கப்பூர் தமிழ் எழுத்தாளர் கழக செயற்குழு உறுப்பினராகவும், சிங்கப்பூர் இந்தியர் கலைஞர் சங்கச் செயலவை உறுப்பினராகவும் பதவி வகித்து வருகின்றார்.

கலைத்துறையில்
-------------

கலைத்துறையில் கூடிய ஈடுபாடுள்ள இவர் சிறு வயது முதல் பல பாடல் போட்டிகளில் பங்பேற்று பரிசில்களை வென்றுள்ளார். பல்வேறு கலைநிகழ்ச்சிகளிலும், தொலைக்காட்சி நிகழ்ச்சிகளிலும் பாடியுள்ளார். சிங்கப்பூர் வானொலியில் பகுதிநேரக் கலைஞராகப் பணியாற்றிவரும் இவர் சுமார் 30க்கும் மேற்பட்ட சமூக நாடகங்களிலும், வானொலி நாடகங்களிலும் தொடர்ந்தும் நடித்து வந்தார்.

எழுதியுள்ள நூல்
---------------

இளம் பிறையே ஏன் சிரித்தாய்!

உசாத்துணை
---------

* சிங்கப்பூர் தமிழ் எழுத்தாளர்கள் - சிங்கப்பூர் தமிழ் எழுத்தாளர் கழக வெளியீடு
**எம். எஸ். முகம்மது இத்ரீஸ்** (6 திசம்பர் 1926- மே 2019) என்பவர் மலேசியத் தமிழரும் நுகர்வோர் உரிமை, சுற்றுச்சூழல், இயற்கை வேளாண்மை குறித்த விழிப்புணர்வு பணிகளில் ஊடுபட்டு வந்தவரும், பினாங்கு பயனீட்டாளர் சங்கத்தின் தலைவராக இருந்தவரும் ஆவார்.

பிறப்பு
-------

இவர் தமிழ்நாட்டின், இராமநாதபுரம் மாவட்டம், தினைக்குளம் என்ற சிற்றூரில் 1926 திசம்பர் 6 அன்று பிறந்தார். தன் துவக்கக் கல்வியை முடித்தபிறகு தன் தந்தையுடன் வணிகத்தின் பொருட்டு மலேசியாவுக்கு குடிபெயர்ந்தார்.

பணிகள்
------

மலேசியாவின் பினாங்கு நகரமன்ற உறுப்பினராக தேர்ந்தெடுக்கப்பட்டு பணியாற்றிய இவர், 
மலேசியாவில் தன்னார்வ இயக்கங்கள், செயல்பாட்டு இயக்கங்கள் போன்றவற்றை தோற்றுவித்து செயல்பட்டார். நுகர்வோர் நலனைப் பாதுகாக்க *பினாங்கு பயனீட்டாளர் சங்கம்* என்ற அமைப்பை மலேசியாவில் நிறுவினார். இந்த அமைப்பின் வழியாக பல விழிப்புணர்வு நூல்கள் வெளிவர காரணமாக இருந்தார். மேலும் *பினாங்கு பயனீட்டாளர் குரல்* என்ற இதழையும் நடத்தினார். தமிழ், ஆங்கிலம், மலாய் போன்ற மொழிகளில் பல நூல்களை வெளியிட்டார். இயற்கை வேளாண் அறிஞர் கோ. நம்மாழ்வாரை, மலேசியாவுக்கு வரவழைத்து, தமிழ், சீன, மலேசிய விவசாயிகளுக்கு இயற்கை விவசாய நுட்பங்களைக் கற்றுக்கொடுக்க வைத்தார்.

மறைவு
-----

2019 மே மாதம் தன் 93வது வயதில் இவர் இறந்தார். இவரது பெயரை ஒரு பூங்காவுக்கு மலேசிய அரசு சூட்டமுடிவு செய்துள்ளது.

மேற்கோள்கள்
-----------

1. ↑  பாமயன் (25 மே 2019). "பசுமைச் சிந்தனைக்கு அடித்தளமிட்ட தமிழர்". *கட்டுரை*. இந்து தமிழ். 5 சூன் 2019 அன்று பார்க்கப்பட்டது.
2. ↑  "இயற்கையில் கலந்த முகமது இத்ரீஸ்!". *செய்தி*. ஆனந்த விகடன். 17 மே 2019. 5 சூன் 2019 அன்று பார்க்கப்பட்டது.
|  |
| --- |
| Qin Shi HuangQin Shi Huang |
| **சின் ஷி ஹுவாங்** |
| Ancestral name (姓): | யிங் (嬴) |
| Clan name (氏): | சாவோ (趙),அல்லது சின் |
| Given name (名):  | செங் (政) |
| சின் நாட்டு அரசர் |
| Dates of reign: | ஜூலை கிமு 247 –கிமு 221 |
| Official title: | சின் நாட்டு அரசர் (秦王) |
| சின் வம்சப் பேரரசர் |
| Dates of reign: | கிமு 221 –செப்டெம்பர் 10, கிமு 210 |
| Official title: | முதல் பேரரசர் (始皇帝) |
| Temple name: | இல்லை. |
| Posthumous name: | இல்லை. |
| *Dates are in the proleptic Julian calendar* |

பேரரசர் சின் சி ஹுவாங் கல்லறையை காக்கும் 8,000 சுடுமட்சிலைப் படை வீரர்கள்
**யிங் ஷெங்** என்னும் சொந்தப் பெயர் கொண்ட **சின் ஷி ஹுவாங்** (பிறப்பு-இறப்பு கிமு 259 – செப்டெம்பர் 10, கிமு 210), இவர் கிமு 247 முதல் கிமு 221 வரை சீனாவிலிருந்த நாடுகளில் ஒன்றான *சின்* *(Qin)* வம்சத்தின் பேரரசராக இருந்தார். இவர் கிமு 221 ஆம் ஆண்டில் ஒருங்கிணைந்த சீனாவின் முதல் பேரரசர் ஆனார். கிமு 210 இல் இறக்கும் வரை அவர் ஆட்சி புரிந்தார். இவர் சீனாவை ஒன்றாக இணைத்ததற்காகவும், "சட்டத்தின் ஆட்சி" என்னும் கொள்கையை அறிமுகம் செய்ததற்காகவும் பெயர் பெற்றார்.

சின் ஷி ஹுவாங், சீன வரலாற்றில் ஒரு சர்ச்சைக்கு உரியவராகவே இருந்து வருகிறார். சீனாவை ஒன்றிணைத்தபின் இவரும் இவரது தலைமை ஆலோசகர் லி சியும், இணைப்பைப் பாதுகாக்குமுகமாக தொடர்ச்சியான பல சீர்திருத்தங்களைச் செயற்படுத்தியதுடன், சீனப் பெருஞ்சுவரின் முதல் அமைப்பு உட்பட மிகப் பெரிய திட்டங்களையும் நடைமுறைப்படுத்தினர்.

8,000 ஆளுயர சுடுமட்சிலைப் படை வீரரால் காக்கப்படும், உயர் வேலைப்பாடு கொண்ட, புகழ் பெற்ற சமாதி; தேசிய அளவிலான பெருஞ் சாலை அமைப்புக்கள் என்பனவும் இத் திட்டங்களுள் அடங்கியிருந்தன. இவ்வமைப்பு வேலைகளின்போது பலர் உயிரிழந்தனர். பேரரசில் உறுதிப்பாட்டை ஏற்படுத்துவதற்காக இவர் கன்பூசிய மதத்தைத் தடை செய்ததுடன், அதன் அறிஞர்கள் பலரையும் உயிருடன் புதைத்ததாகவும் கூறப்படுகிறது. அரசால் அனுமதிக்கப்பட்டவை தவிர்ந்த ஏனைய நூல்கள் யாவும் எரிக்கப்பட்டன.

இவருடைய ஆட்சியில் இத்தகைய கொடுங்கோன்மையும், எதேச்சாதிகாரமும் நிலவியபோதும், சின் ஷி ஹுவாங் சீன வரலாற்றில் முக்கியமானவராகக் கருதப்படுகிறார். இவர் சீனாவை ஒன்றிணைத்தது 2000 ஆண்டுகளாக நிலைத்திருந்தது.

மேற்கோள்கள்
-----------

1. ↑  Qin Shi Huang, emperor of Qin dynasty
2. ↑  Who was the Chinese emperor behind the terra-cotta warriors?
3. ↑  Terra-cotta army, Chinese archaeology
4. ↑  சீனப் பெருஞ்சுவரை கட்டத் தொடங்கிய பேரரசர் சின் ஷே ஹுவாங் கல்லறை ரகசியம்; காவலுக்கு 8,000 படைவீரர்கள்

வெளி இணைப்புகள்
---------------

* Biography of Qin Shi Huang, First Emperor of China
**சின்ன உழவாரன்** (*Indian swiftlet*) என்பது இந்தியாவில் காணப்படும் ஒரு உழவாரன் ஆகும்.

பெயர்கள்
--------

தமிழில்  :**சின்ன உழவாரன்**

ஆங்கிலப்பெயர்  :**Indian Edible /Nest swiftlet**

அறிவியல் பெயர் :***ஏரோடுரோமசு யுனிகலர்சு***

**ஆணைமலையில் காணப்படும் சின்ன உழவாரன்**

உடலமைப்பு
---------

இதன் உடல் நீளம் 12 செ. மீ. ஆகும். கரும்பழுப்பு நிறத்தையுடைய மெலிந்த உடலும் சிறிதே பிளவுபட்ட வாலும் கொண்ட இது வௌவால்கள் போல வேகமாக இறக்கை அடித்துப் பறக்கும்.

காணப்படும் பகுதிகள், உணவு
-------------------------

மேற்கு, கிழக்குக் தொடர்ச்சி மலை சார்ந்த பகுதிகளில் சமவெளி முதல் 2000 மீ. உயரம் வரை காணலாம். மலைகளில் இயற்கையாக அமைந்த குகைகள், மலைகளில் அமைந்த கட்டிடங்கள் ஆகியவற்றில் இரவில் பெருங்கூட்டமாகத் தங்கும் பொழுது புலரும் முன் பெருத்த ஆரவாரத்துடன் அவ்விடங்களை விட்டுப் புறப்படும். இரவில் இரைத்தேடித் திரும்பும் வௌவால்களுக்கு இடத்தை விட்டுக் கொடுத்து புறப்படுவதுபோல இந்நிகழ்ச்சி தோற்றம் தரும். மாலையில் சுழல்காற்றில் சுற்றிச் சுழன்று உயர எழுந்து பறக்கும். உதிர்ந்த இலைச் சருகுகளைப் போலப் பெருங்கூட்டமாக வட்டமடித்துச் சுழன்று பறந்தபடி புறப்பட்ட இடத்தை நோக்கி இரவைக் கழிக்கத் திரும்பும். பறக்கும் பூச்சிகளே இதன் முக்கிய உணவு. இரவில் தங்கியுள்ள இடத்தில் **சிட்.. சிட்..** எனச் சிறுகுரல் எழுப்பும்.

இனப்பெருக்கம்
-------------

மார்ச் முதல் சூன் முடிய பாறைகளிலும் கட்டிடங்களின் கூரையிலும் வாயிலிருந்து வெளிப்படும் உமிழ்நீரைக் கெட்டியாக்கி அத்துடன் தூவிகள், புல், பாசி ஆகியவற்றைச் சேர்ந்து சிப்பி வடிவிலான கூடு அமைத்து 2 முட்டைகளிடும்.

மேற்கோள்கள்
-----------

1. ↑  **தமிழ்நாட்டுப் பறவைகள்** **முனைவர் க.ரத்னம்**-**மெய்யப்பன் பதிப்பகம்**,*பக்கம் எண்*:81

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q1266290
* விக்கியினங்கள்: Aerodramus unicolor
* ADW: Aerodramus\_unicolor
* Avibase: F14B003159C1F1ED
* BirdLife: 22686516
* ஈபேர்டு: indswi1
* GBIF: 2477226
* iNaturalist: 144609
* IRMNG: 11069587
* ITIS: 554949
* IUCN: 22686516
* Xeno-canto: Aerodramus-unicolor

 |
கயவாகு காலம்காட்டி - இதில் குறிப்பிடப்படும் வெல்புகழ்க்குட்டுவன்  எனபவனின் காலத்தை மையமாக வைத்தே அவனது உறவினர்கள், அவர்களை பாடிய புலவர்கள், அந்த புலவர்கள் பாடிய மற்ற சேர, சோழ, பாண்டிய அரசர்கள், வேளிர், சீறூர்மன்னர், குறுநிலமன்னர் போன்றவர்களின் காலத்தையும் தமிழ் வரலாற்றாய்வாளர்கள் கணித்தனர்.
**கயவாகு காலம்காட்டி** (ஆங்கில மொழி: *Gajabahu Synchronism*) என்பது வி. கனகசபைப் பிள்ளை என்னும் வரலாற்றாய்வாளரால் சங்ககால தமிழக வேந்தர்களின் ஆட்சி ஆண்டுகளை வரிசைப்படுத்த பரிந்துரைக்கப்பட்ட ஆய்வுமுறை ஆகும். இதை கனகசபைப் பிள்ளை தான் எழுதிய 1800 ஆண்டுகளுக்கு முன் தமிழர் என்னும் நூலில் எழுதியிருந்தார். இதையே பின்வந்த வரலாற்றறிஞர்கள் சங்ககால தமிழக வரலாற்றை கணிக்கும் முறையாக கையாண்டனர். இதை மொழியியலாளரும் இலக்கியவியலாளருமான கமில் சுவெலபில் சங்கத்தமிழர் வரலாற்றை கணிக்க உதவும் கால நங்கூரம் என்று புகழ்ந்துள்ளார். ஆனால் மானுடவியல் வல்லுநரான கணநாத ஒபயசேகர என்பவர் இம்முறை காலம் கணிக்க ஏற்றுக்கொள்ள முடியாத முறை என்று மறுத்துள்ளார்.

காலம்காட்டுதல்
--------------

இக்காலக்கணிப்பு முறை சிலப்பதிகார வரிகளில் வரும் செங்குட்டுவன் எடுத்த கண்ணகி விழாவுக்கு வந்த கடல் சூழ்ந்த இலங்கையை ஆண்ட கயவாகு என்னும் மன்னனையும், மகாவம்சம் படி கி.பி. இரண்டாம் நூற்றாண்டில் ஆண்ட கயவாகு என்னும் மன்னனையும் ஒருவன் எனக்கூறுகிறது. இதன் படி சங்ககாலத் தமிழக மன்னர்களின் வரலாற்றை கி.பி. 250க்கும் முன்னர் வி. கனகசபைப் பிள்ளை எடுத்துச் சென்றார். கி.பி. இரண்டாம் நூற்றாண்டில் ஆண்டதாக கூறப்படும் செங்குட்டுவன் மகத மன்னனான சதகர்ணியை சந்தித்தான் என்பது இம்முறைக்கு மேலும் வலுவூட்டுவதாய் அமைந்துள்ளது. சாதவாகனர் மன்னர்களின் பெயரில் சதகர்ணி என்ற பெயர் சேர்ந்தே இருக்கும். கயவாகு என்ற பெயர் கொண்ட மன்னர்கள் மகாவம்சம் படி மொத்தம் இரண்டு பேரே ஆவர். ஒருவன் இரண்டாம் நூற்றாண்டில் ஆண்டவன். மற்றொருவன் பன்னிரெண்டாம் நூற்றாண்டில் ஆண்டவன். அதனால் இம்முறைப்படி சங்ககாலம் கி.பி. 250க்கும் முற்பட்டதாக்கும்.

மேற்கோள்களும் குறிப்புகளும்
---------------------------

1. ↑  
கோடு நரல் பௌவம் கலங்க வேல் இட்டு  

உடை திரைப் பரப்பின் படு கடல் ஓட்டிய  

வெல் புகழ்க் குட்டுவன் (பதிற்றுப்பத்து 46)
2. ↑  V. Kanakasabhai (1997). *The Tamils Eighteen Hundred Years Ago*. Asian Educational Services. பன்னாட்டுத் தரப்புத்தக எண்:81-206-0150-5.
3. ↑  Zvelebil, Kamil (1973). *The smile of Murugan: On Tamil literature of south India*. Brill Academic Publishers. பக். 37–39. பன்னாட்டுத் தரப்புத்தக எண்:90-04-03591-5.. "The opinion that the Gajabahu Synchronism is an expression of genuine historical tradition is accepted by most scholars today"
4. ↑  Pillai, Vaiyapuri (1956). *History of Tamil Language and Literature; Beginning to 1000 AD*. Madras, India: New Century Book House. பக். 22. "We may be reasonably certain that chronological conclusion reached above is historically sound"
5. ↑  பத்தினிக் கோட்டப் படிப்புறம் வகுத்து நித்தல் விழாவணி நிகழ்கென் றேவிப் பூவும் புகையும் மேவிய விரையும் தேவந் திகையைச் செய்கென் றருளி வலமுறை மும்முறை வந்தனன் வணங்கி உலக மன்னவ னின்றோன் முன்னர் அருஞ்சிறை நீங்கிய ஆரிய மன்னரும் பெருஞ்சிறைக் கோட்டம் பிரிந்த மன்னரும் குடகக் கொங்கரும் மாளுவ வேந்தரும் கடல்சூ ழிலங்கைக் கயவாகு வேந்தனும் எந்நாட் டாங்கண் இமய வரம்பனின் நன்னாட் செய்த நாளணி வேள்வியில் வந்தீ கென்றே வணங்கினர் - சிலப்பதிகாரம் 151 - 163
**எம். எஸ். சுந்தரி பாய்** (*M. S. Sundari Bai*) பொதுவாக **சுந்தரிபாய்** (1923 - 12 மார்ச்சு 2006) பழம்பெரும் தமிழ்த் திரைப்பட நடிகை ஆவார். நகைச்சுவை நடிகையாக அறிமுகமாகி பின் கதாநாயகி, வில்லி வேடங்களையும் ஏற்று 300 படங்களுக்கு மேல் நடித்தவர். சுந்தரிபாயின் சொந்த ஊர் மதுரை. இசை மீது சுந்தரிபாய்க்கு இருந்த ஆர்வத்தை கவனித்த அவரது பெற்றோர்கள், முறைப்படி கர்நாடக சங்கீதம் கற்றுத் தந்தனர்.

திரைப்படங்கள்
-------------

1937இல் சுகுணசரசா என்ற படத்தில் முதன்முதலாக நடிக்கும் வாய்ப்பு சுந்தரிபாய்க்கு கிடைத்தது. ஜெமினி நிறுவனத்தின் முதல் படமான மதனகாமராஜன் படத்தில் கொத்தமங்கலம் சுப்புவும், சுந்தரிபாயும் நடித்தனர். பின் கொத்தமங்கலம் சுப்புவின் மூன்றாவது மனைவியானார் சுந்தரிபாய்.

1945இல் ஜெமினி நிறுவனத்தார் தயாரித்த கண்ணம்மா என் காதலி  திரைப்படத்தில் கதாநாயகியாக நடித்தார். இந்தப் படத்தின் கதாநாயகனாக எம். கே. ராதா நடித்தார்.

1948இல் ஜெமினி நிறுவனத்தின் மிகப்பெரிய தயாரிப்பான சந்திரலேகா திரைப்படத்தில் முக்கிய வேடத்தில் நடித்தார். 

ஜெமினியின் வெற்றிப்படமான சம்சாரம் திரைப்படத்தில் வில்லி வேடத்தில் நடித்தார். வள்ளியின் செல்வன் படத்தில் குணச்சித்திர வேடத்தில் நடித்தார்.

### பிற திரைப்படங்கள்

* ஆத்மி (1939)
* நந்தனார் (1942)
* தாசி அபரஞ்சி (1944)
* மிஸ் மாலினி (1947)
* மூன்று பிள்ளைகள் (1952)
* அவ்வையார் (1953)
* பொம்மை கல்யாணம் (1958)
* வஞ்சிக்கோட்டை வாலிபன் (1958)
* தெய்வப்பிறவி (1960)
* படிக்காத மேதை (1960)
* பாலும் பழமும் (1961)
* அன்னை இல்லம் (1963)
* ஆண்டவன் கட்டளை (1964)
* மோட்டார் சுந்தரம் பிள்ளை (1966)
* செல்வம் (1966)
* பேசும் தெய்வம் (1967)
* ஊட்டி வரை உறவு (1967)
* கலாட்டா கல்யாணம் (1968)
* என் தம்பி (1968)
* கணவன் (1968)
* திருடன் (1969)
* 
* தங்கைக்காக (1971)
* தேனும் பாலும் (1971)
* அரங்கேற்றம் (1973)
* நினைத்ததை முடிப்பவன் (1975)
* சில நேரங்களில் சில மனிதர்கள் (1976)

மறைவு
-----

உடல் நலம் இல்லாமல் இருந்த சுந்தரிபாய் 12 மார்ச்சு 2006இல் காலமானார்.

மேற்கோள்கள்
-----------

1. ↑  "Kannamma En Kaathali 1945". The Hindu. 2008-05-09. 2008-11-03 அன்று மூலம் பரணிடப்பட்டது. 2015-02-17 அன்று பார்க்கப்பட்டது.
2. ↑  Aadmi - 1939
3. ↑  "கதாநாயகி, வில்லி, நகைச்சுவை வேடங்களில் 300 படங்களில் நடித்த சுந்தரிபாய்". *மாலைமலர்*. Archived from the original on 2012-07-26. .

வெளி இணப்புகள்
--------------

* Forgotten Tamil actresses
* படிக்காத மேதை திரைப்படத்தில்
**சி. சரசுவதி** (*C.Saraswathi*) ஓர் இந்திய அரசியல்வாதியும் தமிழக சட்டமன்ற உறுப்பினரும் ஆவார். இவர் 2021ஆம் ஆண்டு தமிழக சட்டசபைக்கான தேர்தலில் மொடக்குறிச்சி தொகுதியிலிருந்து பாரதிய ஜனதா கட்சியின் வேட்பாளராகப் போட்டியிட்டு தமிழக சட்டமன்றத்திற்குத் தேர்ந்தெடுக்கப்பட்டார்.

கல்வி
-----

இவர் 1968ஆம் ஆண்டு சென்னைப் பல்கலைக்கழகத்தில் மருத்துவம் படித்து மருத்துவராக ஆனார். இவர் 1972-ல் இதே பல்கலைக்கழகத்தில் குழந்தைகள் மருத்துவத்தில் பட்டயப்படிப்பை படித்தார்.

தொழில்
------

இவர் ஒரு மருத்துவராக இவரது கணவர் மருத்துவரான சின்னசாமியுடன் சேர்ந்து ஈரோட்டில் *சி. கே. மருத்துவமனை* என்ற பெயரில் மருத்துவமனை நடத்துகிறார். எனவே, சில நேரங்களில், இவர் சி. கே. சரஸ்வதி என்று அழைக்கப்படுகிறார்.[]

சட்டமன்ற உறுப்பினர்
-------------------

2021 ஆம் ஆண்டு தமிழ்நாடு சட்டமன்றத் தேர்தலில் ஈரோடு மாவட்டத்தில் உள்ள மொடக்குறிச்சி சட்டமன்றத் தொகுதியில் போட்டியிட்ட அவர், திமுகவின் முன்னாள் அமைச்சர் சுப்புலட்சுமி ஜெகதீசனை 281 வாக்குகள் வித்தியாசத்தில் வென்றார்.

### சட்டமன்ற உறுப்பினராக

| ஆண்டு | வெற்றி பெற்ற தொகுதி | கட்சி | பெற்ற வாக்குகள் | வாக்கு விழுக்காடு (%) |
| --- | --- | --- | --- | --- |
| 2021 | மொடக்குறிச்சி | பிஜேபி | 78, 125 |  |
|

மேற்கோள்கள்
-----------

1. ↑   *மொடக்குறிச்சி (பாஜக) வேட்பாளர் சி.கே.சரஸ்வதி*. தினமணி இதழ். 15-மார்ச் -2021. .
2. ↑   *மொடக்குறிச்சியில் சுப்புலட்சுமி ஜெகதீசன் தோல்வி*. தினமணி இதழ். 3-மே -2021. .
3. ↑  "Tamil Nadu polls: A doctor's prescription for voters." *டெக்கன் ஹெரால்டு*. 25 March 2021. 3 May 2021 அன்று மூலம் பரணிடப்பட்டது. 3 May 2021 அன்று பார்க்கப்பட்டது.
4. ↑  "Modakkurichi Election Result 2021 LIVE: Modakkurichi MLA Election Result & Vote Share - Oneindia".
***தி நியூஸ் மினிட் (ஆங்கில மொழி : The News Minute)*** என்பது கர்நாடகாவின் பெங்களூரை தலைமையகமாக கொண்ட ஒரு இந்திய இணைய செய்தி தளமாகும். இது தன்யா ராஜேந்திரன், சித்ரா சுப்ரமணியம் மற்றும் விக்னேஷ் வேலூர் ஆகியோரால் 2014 இல் நிறுவப்பட்டது. கர்நாடகா தவிர, தெலுங்கானா, ஆந்திரா, தமிழ்நாடு மற்றும் கேரளா ஆகிய மாநிலங்களிலும் பணியகங்களைக் கொண்டுள்ளது.

வரலாறு
------

2015 டிசம்பரில் *மின்ட்* நிறுவனத்தின் சாதனா சதுர்வேதுலாவுடனான நேர்காணலில் நிறுவனர் விக்னேஷ் வேலூர் அவர்கள், தி நியூஸ் மினிட் தற்போது 12 பேரை பணியமர்த்தியுள்ளது என்று குறிப்பிட்டுள்ளார். ராகவ் பாலின் நிறுவனத்திடம் இருந்து ஒரு வெளியிடப்படாத தொகையை நிதியுதவியாக *தி நியூஸ் மினிட் பெற்றுள்ளது.* 2019இல் மேலும் ஒரு வெளியிடப்படாத தொகையை பெற்றது. நிருபர்கள் மற்றும் ஆசிரியர்களை பணியமர்த்தவும், நிறுவனத்தை விரிவுபடுத்தவும் அந்த நிதியைப் பயன்படுத்த திட்டமிடப்பட்டுள்ளது.  "நாங்கள் வெளியிடும் உள்ளடக்கத்தில் பார்வையாளர்களை அதிக ஈடுபாட்டுடன் வைத்திருக்க, பயனர் இடைமுகத்தை *(UI) செழுமைப்படுத்துவதை தி நியூஸ் மினிட்* நோக்கமாகக் கொண்டுள்ளது" என்று விக்னேஷ் கூறினார்.

குறிப்பிடத்தக்கவர்கள்
---------------------

* சித்ரா சுப்ரமணியம் — *தி இந்து நாளிதழின்* முன்னாள் ஆசிரியர் , போஃபர்ஸ் ஊழல் தொடர்பான விசாரணைகளுக்காக அறியப்பட்டவர். அவர்ரிபப்ளிக்தொலைக்காட்சியின் எடிட்டோரியல் ஆலோசகராகவும் உள்ளார்.



1. ↑  "About Us". *The News Minute*. .
2. ↑  Chathurvedula, Sadhana (18 December 2015). "The News Minute raises angel funding from Quintillion Media". *Mint*. .
3. ↑  Vikas, S. N. (18 December 2015). "The News Minute secures angel funding from Quintillion Media". *தி எகனாமிக் டைம்ஸ்*. .
4. ↑  "Chitra Subramaniam joins Republic TV". *Rediff.com*. 31 January 2017. 13 December 2017 அன்று பார்க்கப்பட்டது.
***செந்தில்கணேசன்*** (*Senthil Ganesh*) தமிழ்நாட்டின் புதுக்கோட்டை மாவட்டத்தைச் சேர்ந்த ஒரு கிராமிய மக்களிசைப் பாடகர் ஆவார். 15 சூலை 2018 அன்று விஜய் தொலைக்காட்சி நடத்திய சூப்பர் சிங்கர் - 6வது போட்டியில் செந்தில்கணேசன் முதல் இடத்தை வென்று, ரூபாய் 50 இலட்சம் மதிப்புள்ள வீட்டை பரிசாக வென்றார். இவரது மனைவியும், கிராமிய மக்களிசைப் பாடகருமான இராஜலெட்சுமி இப்போட்டியில் கலந்து கொண்டு ஆறுதல் பரிசு வென்றார்.

சுய முகவரி
----------

செந்தில்கேனசன் 08-04-1986 இல் பிறந்தார், இவரது தந்தை பெயர் சந்திரன் மற்றும் தாய் பெயர் அஞ்சலை, இவர் புதுக்கோட்டை மாவட்டத்தில் கலபம் என்ற கிராமத்தைச் சேர்ந்தவர், திருச்சிராப்பள்ளி கல்லூரியில் **எம்.எஃப்.ஏ** மாணவராக பட்டம் பெற்றார். அதன் பிறகு, **தஞ்சாவூர் பல்கலைக்கழகத்தில்** இசை ஆசிரியராக தொழில் ரீதியாக பயிற்சி பெற்றார்.

திரைப்படங்கள்
-------------

அறிமுக இயக்குனர் **செல்ல. தங்கையா** இயக்கத்தில் 2014ல் வெளியான திருடு போகாத மனசு எனும் தமிழ் திரைப்படத்தில், இவர் சாய் மற்றும் இராசலெட்சுமியுடன் கதாநாயகனாக பாடி நடித்துள்ளார். மேலும் தற்போது செல்ல. தங்கையா இயக்கும் கரிமுகன் எனும் திரைப்படத்தில் பாடி, நடித்துக் கொண்டிருக்கிறார்.

சிறப்புகள்
----------

இவர் ஒரு மிகவும் ஆர்வமுள்ள பாடகர், தனது 5 வயதிலிருந்தே தொடர்ந்து பாடும் திறனை வளர்த்துக் கொண்டார். இவர் தனது பள்ளி மற்றும் கல்லூரி படிப்புகளின் போது பல நிகழ்ச்சிகளில் தொடர்ந்து பங்கேற்றுள்ளார். தனது 15 வயதில், தனது குரு திரு.**தங்கையா** இசையமைத்த "**மண்ணுக்கேத்த ராகம்**" இல் தனது முதல் பாடலைப் பாடி பதிவு செய்தார். இப்போது வரை இவர் 3000 க்கும் மேற்பட்ட மேடை நிகழ்ச்சிகளை தமிழ்நாட்டிலும் இன்னும் பல இடங்களிலும் செய்துள்ளார்.

இதனையும் காண்க
--------------

* இராசலெட்சுமி

மேற்கோள்கள்
-----------

1. ↑  செந்தில் கணேஷ் - இராஜலெட்சுமி
2. ↑  Super Singer 6 Senthil Ganesh 15.07.2018 Title Winner Performance | Rajalakshmi Songs | Vijay Tv
3. ↑  "படிமம்:Senthilganesh biodata.pdf" (PDF), *தமிழ் விக்கிப்பீடியா*, 2019-09-12 அன்று பார்க்கப்பட்டது
[*தொடர்பிழந்த இணைப்பு*]
4. ↑  Karimugan Movie Songs
5. ↑  "படிமம்:Senthilganesh biodata.pdf" (PDF), *தமிழ் விக்கிப்பீடியா*, 2019-09-12 அன்று பார்க்கப்பட்டது
[*தொடர்பிழந்த இணைப்பு*]

வெளி இணைப்புகள்
---------------

* செந்தில் கணேசனின் தன் வரலாறு
* செந்தில்கணேசன் & இராஜலெட்சுமியின் பேட்டி - காணொளி
* Singer Senthil Ganesh Wiki, Biography, Age, Folk Songs, Wife, Movies
*
**செந்தில் கோபாலன்** என்பவர் **பயிர்** என்னும் கிராமப்புற மேம்பாட்டுக்கான ஒரு தன்னார்வ அமைப்பின் நிறுவனர். பயிர் இவர் உருவாக்கிய அரசு சாரா சேவை அமைப்பு ஆகும். செந்தில் குமார் கோபாலன் ரோட்டரி கிளப் சார்பில் தமிழ்நாடு சுற்றுலா செயலாளர் வி இறையன்புவிடமிருந்து இருந்து 2006ல் இருந்து சான்று பெற்றுள்ளார்.

வாழ்க்கை
--------

இவர் இயந்திர பொறியாளர் ஆவார். செந்தில் பயிர் தொடங்குவதற்கு முன் மிச்சிகன், அமெரிக்கா லேசன் இன்க் அச்சு மற்றும் வெளியீடு பிரிவின் முழு புதிய வணிக முயற்சிகளுக்கான பொறுப்பான ஒரு தொழில்நுட்ப குழு மேலாண்மை இயக்குனராக இருந்துள்ளார். அவர் ஐபிஎம்,இந்தியா நிறுவனத்தின் மூலம் மும்பை அருகே உள்ள ஒரு உலகத்தரம் வாய்ந்த வர்த்தக அனல் மின் நிலையத்தில் பணியாற்றியுள்ளார்.

முக்கிய பணி
-----------

பயிர் நிறுவனத்தின் முக்கிய இலக்கு அனைவருக்கும் ஆரம்ப சுகாதாரமும் மற்றும் முதன்மை கல்வியும் கொடுக்க வேண்டும். திருச்சி அருகே தெண்ணூர் என்னும் கிராமத்தில் பல நற்பணிகளை செய்து வருகிறார். 
. பயிர் மூலம் தமிழ்நாட்டின் மிக பின்தங்கிய மாவட்டங்களில் உள்ள ஒரு கிராமத்தில் ஒரு மருத்துவமனை கட்டப்பட்டுள்ளது.

உசாத்துணைகள்
------------

1. ↑  "காப்பகப்படுத்தப்பட்ட நகல்". 2016-03-05 அன்று மூலம் பரணிடப்பட்டது. 2013-12-29 அன்று பார்க்கப்பட்டது.
2. ↑
3. ↑
4. ↑

வெளியிணைப்புகள்
---------------

* பயிர் இனையதளம் பரணிடப்பட்டது 2014-01-09 at the வந்தவழி இயந்திரம்
துண்டுகளான தார் இரும்புத் தூண்
**தார் இரும்புத் தூண்** (**Dhar iron pillar**) இந்தியாவின் மத்தியப் பிரதேச மாநிலத்தின் தார் மாவட்டத்தின் நிர்வாகத் தலைமையிட நகரமான தார் நகரத்தில் இருக்கும் துண்டுகளான இரும்புத் தூண் ஆகும். இவ்விரும்புத் தூணின் தோற்றம் குறித்த ஆவணங்கள் இல்லாதிருப்பினும், உள்ளூர் மக்களின் செவிவழி கதைகளின் படி, பரமாரப் பேரரசர் போஜராஜன் தனது வெற்றிகளை கொண்டாடும்விதமாக கிபி 11-ஆம் நூற்றாண்டில் எழுப்பப்பட்ட வெற்றித் தூண் எனக்கருதப்படுகிறது.

தற்போது நான்கு துண்டுகளாக சிதைக்கப்பட்ட தார் இரும்புத் தூணின் அடிப்பாகத்தின் ஒரு துண்டு காணவில்லை. கிடைத்த மூன்று இரும்புத் துண்டுகளின் நீளம் 43 அடியாகும்.

இரும்புத் துண்டுகள்
-------------------

தில்லி இரும்புத் தூணைவிட காலத்தில் பிந்தையது தார் இரும்புத் தூண். தில்லி சுல்தான் அலாவுதீன் கில்சி மத்தியப் பிரதேசத்தின் மால்வா பகுதிகளை கைப்பற்றிய போது, தார் இரும்புத் தூணை இரண்டாக உடைத்தார். அதன் ஒரு சிறிய துண்டினை மந்து பகுதியில் உள்ள தில்வார் மசூதியில் நிறுவினார். பெரிய துண்டு லாத் மசூதிக்கு முன்புறத்தில் நிறுவப்பட்டது. 

கிபி 1531-இல் குஜராத் சுல்தான் பகதூர் ஷா, தார் இரும்புத் தூணின் ஒரு துண்டை இரண்டாக வெட்டியெடுத்து குஜராத்திற்கு எடுத்துச் சென்றார்.

இதனையும் காண்க
--------------

* தில்லி இரும்புத் தூண்
* வெற்றிக் கம்பம்
* கல்தூபி
* சிற்பத்தூண்
* தூபி

மேற்கோள்கள்
-----------

1. ↑  Balasubramaniam & Kumar 2003, ப. 2451–2452.
2. ↑  Balasubramaniam 2002, ப. 118.
3. ↑  Klaus Roessler (1995). "The non rusting iron pillar at Dhar". *NML Technical Journal* **37** (5): 145. .
4. ↑  Balasubramaniam 2002, ப. 119.

வெளி இணைப்புகள்
---------------

* Corrosion resistance of the Dhar iron pillar

### ஆதார நூற்பட்டியல்

* Balasubramaniam, R. (2002). "A new study of the Dhar iron pillar". *Indian Journal of History of Science* **37**: 115–151.. பார்த்த நாள்: 2019-02-18.
* Balasubramaniam, R.; Kumar, A.V. Ramesh (2003). "Corrosion resistance of the Dhar iron pillar". *Corrosion Science* **45** (11): 2451–2465. doi:10.1016/S0010-938X(03)00074-X. .
**சி. தட்சிணாமூர்த்தி** (1943 - 2016) என்பவர் தமிழகத்தைச் சேர்ந்த சிற்பி, மற்றும் ஓவியராவார்.
இவர் வேலூர் மாவட்டம், குடியாத்தத்தில் பிறந்து சென்னை கீழ்ப்பாக்கத்தில் வசித்து வந்தவர். இவர் 1966 இல் சென்னை ஓவியக் கல்லூரியில் பட்டம் பெற்றார். பிரிட்டனின் க்ராய்டன் வடிவமைப்பு மற்றும் அச்சுக் கலைக் கல்லூரியில் பட்ட மேற்படிப்பு முடித்து ஓவியம், சிற்பம் அச்சுக் கலை எனப் பல துறைகளிலும் செயல்பட்டார். இவர் கலைத் தொழில் கல்லூரியில் 1970 இல் ஆசிரியராக பணியில் சேர்ந்து, சென்னை ஓவியக் கல்லூரியில் சுடுமண் சிற்பத் துறைத் தலைவராக உயர்ந்து ஓய்வுபெற்றவர். இவர் வண்ணக்கலை, சுடுமண் சிற்பம், நவீன சிற்பக்கலை ஆகியவற்றில் வல்லுநராக விளங்கியவர். இவர் இங்கிலாந்து, பிரான்சு, இத்தாலி, சுவிட்சர்லாந்து உள்ளிட்ட பல்வேறு நாடுகளுக்குச் சென்றும், சிற்பத் துறை குறித்து உரையாற்றியுள்ளார். இவர் சுடுமண் சிற்பத்துக்காக 1986 இல் தேசிய விருதையும், மாநில விருதுகளை 1963 1965 ஆகிய ஆண்டுகளில் பெற்றவராவார்.

மேற்கோள்கள்
-----------

1. ↑  "காலமானார் சிற்பி தட்சிணாமூர்த்தி". *செய்தி*. தினமணி. 24 செப்டம்பர் 2016. 26 செப்டம்பர் 2016 அன்று பார்க்கப்பட்டது.
2. ↑  "இடையறாது இயங்கிவந்த கலைஞன்". *கட்டுரை*. தி இந்து. 25 செப்டம்பர் 2016. 26 செப்டம்பர் 2016 அன்று பார்க்கப்பட்டது.
**தி குட், தி பேட் அண்ட் தி அக்ளி** (*The Good, the Bad and the Ugly*, இத்தாலியம்: *Il buono, il brutto, il cattivo*) 1966 இல் வெளியான ஒரு ஸ்பாகெட்டி மேற்கத்தியப் பாணி இத்தாலிய மொழித் திரைப்படம். செர்ஜியோ லியோனி இயக்கிய இப்படத்தில் கிளின்ட் ஈஸ்ட்வுட், லீ வான் கிளீஃப், ஈலாய் வாலாக் ஆகியோர் நடித்திருந்தனர். இது டாலர்கள் முப்படத்தொகுதியில் வெளியான இறுதித் திரைப்படமாகும். ஆங்கிலத்தில் மொழிமாற்றம் செய்யப்பட்டு உலகெங்கும் திரையிடப்பட்ட இது திரைப்படத் துறையில் பெரும் தாக்கத்தை ஏற்படுத்தியது.

இத்திரைப்படம் அமெரிக்க உள்நாட்டுப் போரின் போது கூட்டமைப்பு மாநிலங்களின் தங்கப் புதையலைத் தேடிச் செல்லும் மூன்று துப்பாக்கி வீரர்களின் கதையைச் சொல்கிறது. நல்லவன் (தி குட்) - "பெயரில்லா மனிதன்" (கிளின்ட் ஈஸ்ட்வுட்), கெட்டவன் (தி பேட்) -ஏஞ்சல் ஐஸ் (லீ வான் கிளீஃப்), அழகற்றவன் (தி அக்ளி) - டூக்கோ (ஈலாய் வாலாக்) ஆகிய மூன்று துப்பாக்கி வீரரகளும் தங்கப்புதையலை அடையப் போட்டியிடுகிறார்கள். அமெரிக்க உள்நாட்டுப் போரின் பின்னணியில் கதை நடக்கிறது.

1966 இல் இத்தாலியிலும், 1967 இல் அமெரிக்காவிலும் வெளியான இத்திரைப்படம் வர்த்தக ரீதியாக பெருவெற்றி பெற்றது. திரைப்பட விமர்சகர்கள் அனைவரும் இதனை வரவேற்கவில்லை. இதன் வன்முறைக் காட்சிகள் குறைகூறப்பட்டன. தொடக்க கால விமர்சனங்கள் முழுமையான வரவேற்பைக் கொண்டிருக்கவில்லையெனினும் காலப்போக்கில் இதனை மக்கள் ஒரு செவ்வியல் படைப்பாக கருதத் தொடங்கினர். ஐ.எம்.டி.பி இணையத்தளத்தின் வாசகர் வாக்குகளால் முடிவு செய்யப்படும் "250 தலைசிறந்த திரைப்படங்கள்" பட்டியலில் ஐந்தாவது இடத்தில் உள்ளது.

குறிப்புகள்
-----------

1. ↑  Hughes, p.12
2. ↑  Munn, p. 59
3. ↑  Boxofficemojo.com

மேற்கோள்கள்
-----------

* Eliot, Marc (2009). *American Rebel: The Life of Clint Eastwood*. Harmony Books. பன்னாட்டுத் தரப்புத்தக எண்:978-0-307-33688-0. .
* Hughes, Howard (2009). *Aim for the Heart*. London: I.B. Tauris. பன்னாட்டுத் தரப்புத்தக எண்:9781845119027.
* McGilligan, Patrick (1999). *Clint: The Life and Legend*. Harper Collins. பன்னாட்டுத் தரப்புத்தக எண்:0-00-638354-8. .
* Munn, Michael (1992). *Clint Eastwood: Hollywood's Loner*. London: Robson Books. பன்னாட்டுத் தரப்புத்தக எண்:086051790x. .
**எம். ஏ. எம். ராமசாமி** (*M. A. M. Ramaswamy*), (செப்டம்பர் 30, 1931 – டிசம்பர் 2, 2015), செட்டிநாடு குழும நிறுவனங்களின் கூட்டுத்தாபகரும், தலைவரும் ஆவார். கர்நாடக மாநிலத்தின் மாநிலங்களவை உறுப்பினராக ஜனதா தளம் (எஸ்) கட்சி சார்பாக தேர்ந்தெடுக்கப்பட்ட அரசியல்வாதியுமாவார். புகழ்பெற்ற அண்ணாமலைப் பல்கலைகழகத்தின் இணைவேந்தராகவும் பணியாற்றினார். சிறந்த தொழிலதிபராகவும் 500 குதிரை பந்தயங்களை வென்றவராகவும் விளங்கியவர்.

வாழ்க்கையும்,கல்வியும்
----------------------

இவர் பிறந்தது சென்னையில் (செட்டிநாடு இல்லம்). தந்தை ராஜா சர் அண்ணாமலை செட்டியார். தாயார் ராணி லேடி மெய்யம்மை ஆச்சி. படிப்பு சர்ச் பார்க் ஆங்கிலப்பள்ளி, சாந்தோம் உயர் நிலைப்பள்ளி, பி.எஸ். உயர்நிலைப் பள்ளி, சென்னை விவேகானந்தா கல்லூரியில் பி.ஏ. பட்டம்.

பணிகள்
------

விளையாட்டுத் துறையில் ஈடுபாடு கொண்ட ராமசாமி தனது பெரும்பகுதி நேரத்தை குதிரைப் பந்தயங்களில் செலவிடுகிறார். இவர் இந்திய வளைத்தடி கூட்டமைப்பின் தலைவராக இருந்தபோதே இந்திய அணி தனது ஒரே உலகக்கோப்பை வாகையர் பட்டத்தை வென்றது.

அறக்கட்டளை
----------

எம்.ஏ.எம்.ராம சாமி செட்டியார் தனது 1000 கோடி ரூபாய் மதிப்புள்ள சொத்துக்களை, **எம்.ஏ.எம்.ராமசாமி செட்டியார் செட்டிநாடு அறக்கட்டளை**யை நிறுவியதுடன், அதன் தலைவராக *ஸ்பிக் சேர்மன்* ஏ. சி. முத்தையா செட்டியாரையும் நியமித்துள்ளார்.

மறைவு
-----

2 திசம்பர் 2015 அன்று உடல்நலக் குறைவினால் மருத்துவமனையில் தனது 84வது அகவையில் காலமானார்.

மேற்கோள்கள்
-----------

1. ↑  "Venkaiah, Ramaswamy elected to Rajya Sabha". தி இந்து. June 24, 2004. Archived from the original on 2005-02-11.. பார்த்த நாள்: 2009-07-28.
2. ↑  "'Muthamizh Peraringnar' title conferred". தி இந்து. March 17, 2007.. பார்த்த நாள்: 2009-07-28.
3. ↑  "Western Garnet draws up A.P. investment plan". தி இந்து. August 30, 2002. Archived from the original on 2005-01-24.. பார்த்த நாள்: 2009-07-28.
4. ↑  "Dr. M.A.M. Ramaswamy felicitated". தி இந்து. January 15, 2008. Archived from the original on 2008-01-16.. பார்த்த நாள்: 2009-07-28.
5. ↑  தினமணி தீபாவளி மலர்,1999,. பக்கம்19
6. ↑  எம்.ஏ.எம்.ராமசாமி செட்டியாரின் ரூ.1,000 கோடி சொத்துகளை விற்க முடிவு: தர்ம காரியங்களுக்கு நிதி திரட்ட நடவடிக்கை
7. ↑  எம்.ஏ.எம். ராமசாமி மறைவுக்கு கருணாநிதி இரங்கல்

வெளியிணைப்புகள்
---------------

* தொழிலதிபர் எம்.ஏ.எம். ராமசாமி கைது: சி.பி.ஐ நடவடிக்கை
* Profile on Rajya Sabha website
**எம். எஸ். உதயமூர்த்தி** என்னும் மயிலாடுதுறை சி. உதயமூர்த்தி (85 அகவைகள், இறப்பு: சனவரி 21, 2013) தமிழக எழுத்தாளரும், தொழிலதிபரும், மக்கள் சக்தி இயக்கம் என்ற அமைப்பின் நிறுவனரும் ஆவார். ‘பிரச்சனைகளுக்குத் தீர்வு காண்பது எப்படி?’, ‘உயர்மனிதனை உருவாக்கும் சிந்தனைகள்’, ‘எண்ணங்கள்’, ‘நீதான் தம்பி முதலமைச்சர்’ உட்படப் பல நூல்களை எழுதியவர். 25 ஆண்டுகள் அமெரிக்காவில் பணியாற்றிய பின், இந்தியாவுக்குத் திரும்பி மக்கள் பணியாற்றியவர். இவர் எழுதிய *"என்னைச் செதுக்கிய எண்ணங்கள்"* எனும் நூல் தமிழ் வளர்ச்சித் துறையின் 1999 ஆம் ஆண்டுக்கான சிறந்த நூல்களில் தமிழ்க்கலைகள், கட்டுரை, வாழ்க்கை வரலாறு, சுயசரிதை, பயண நூல்கள் வகைப்பாட்டில் மூன்றாம் பரிசு பெற்றிருக்கிறது.

பிறப்பு
-------

இவர் தமிழ்நாடு நாகப்பட்டினம் மாவட்டம் மயிலாடுதுறை அருகே உள்ள விளநகர் கிராமத்தில் பிறந்தார்.

கல்வி
-----

மயிலாடுதுறையில் பள்ளிப்படிப்பை முடித்து அண்ணாமலைப் பல்கலைக்கழகத்தில் அங்கக வேதியியலில் பட்டம் பெற்றார். பின்னர் சென்னைப் பல்கலைக் கழகத்தில் வேதியியலில் மற்றொரு முதுகலைப் பட்டம் பெற்றார். அமெரிக்க ஐக்கிய நாட்டில் உள்ள விஸ்கான்சின் பல்கலைக்கழகத்தில் மருத்துவ வேதியியலில் முனைவர் பட்டம் பெற்றார்.

பணி
---

சீர்காழி சபாநாயகர் உயர்நிலைப் பள்ளியில் வேதியியல் ஆசிரியராகப் பணியாற்றினார். பின்னர் கும்பகோணம் கல்லூரியிலும் கிண்டி பொறியியல் கல்லூரியிலும் வேதியியல் உதவிப் பேராசிரியராகப் பணியாற்றினார். பின்னர் அமெரிக்காவில் உள்ள மவுண்ட் செனாரியோ கல்லூரி, மின்னசோட்டா, ஐடகோ பல்கலைக் கழகங்களில் பேராசிரியராகப் பணியாற்றினார். அதன்பின்னர் விஸ்கான்சினில் உள்ள உணவு தயாரிக்கும் நிறுவனம் ஒன்றில் தலைமை நிர்வாகியாக நான்காண்டுகள் பணியாற்றினார்.

தொழில் முனைவு
-------------

1982ஆம் ஆண்டில் பார்க்கிளே கெமிக்கல்ஸ் என்னும் நிறுவனத்தைத் தொடங்கினார். அதனை 1987ஆம் ஆண்டில் தன் மகனிடம் ஒப்படைத்துவிட்டு இந்தியா திரும்பினார்.

குடும்பம்
---------

இவருக்கு சீதாலட்சுமி என்ற மனைவியும் சித்தார்த்தன்,அசோகன்,ஆகிய மகன்களும் கமலா என்ற மகளும் உள்ளனர்.

மக்கள் சக்தி இயக்கம்
--------------------

1987ஆம் ஆண்டில் மக்கள் சக்தி இயக்கம் என்னும் அமைப்பை உருவாக்கினார்.

எழுதிய நூல்கள்
--------------

1. எண்ணங்கள் (சனவரி 1976)
2. மனம் பிரார்த்தனை மந்திரம்
3. தலைவன் ஒரு சிந்தனை
4. உயர்மனிதனை உருவாக்கும் சிந்தனைகள்
5. பிரச்சனைகளுக்கு முடிவு காண்பது எப்படி?
6. ஆத்ம தரிசனம்
7. தட்டுங்கள் திறக்கப்படும்
8. நாடு எங்கே செல்கிறது?
9. நீதான் தம்பி முதலமைச்சர்
10. சிந்தனை தொழில் செல்வம்
11. மனித உறவுகள்
12. நெஞ்சமே அஞ்சாதே நீ
13. தன்னம்பிக்கையும் உயர்தர்ம நெறிகளும்
14. ஜேம்ஸ் ஆலனின் வாழ்க்கையை அமைக்கும் எண்ணங்கள்
15. வெற்றிக்கு முதற்படி
16. உலகால் அறியப்படாத ரகசியம்
17. சாதனைக்கோர் பாதை
18. சொந்தக் காலில் நில்
19. வெற்றி மனோபாவம்
20. கிழக்கே சூரியன் உதிக்கின்றான் (நீள்கதை); மணியன் மாத இதழ்

விருதுகள்
---------

* கம்பன் புகழ் விருது, 2003 வழங்கியது: கொழும்புக் கம்பன் கழகம், இலங்கை

மேற்கோள்கள்
-----------

1. ↑  "காப்பகப்படுத்தப்பட்ட நகல்". 2013-01-23 அன்று மூலம் பரணிடப்பட்டது. 2013-01-21 அன்று பார்க்கப்பட்டது.

வெளி இணைப்புகள்
---------------

* பிரச்சனைகளுக்குத் தீர்வு காண்பது எப்படி? டாக்டர் எம்.எஸ். உதயமூர்த்தி
**சிற்பி சி. சரவணபவன்** (28 பெப்ரவரி 1933 - 9 நவம்பர் 2015) ஈழத்தின் குறிப்பிடத்தக்க ஓர் எழுத்தாளர். சிறுகதையாசிரியர், நாவலாசிரியர், இதழாசிரியர் எனப் பல தளங்களிலும் இயங்கியவர். கலைச்செல்வி இதழின் ஆசிரியராகப் பணியாற்றியவர்.

வாழ்க்கை
--------

சிவசரவணபவன் 1933 ஆம் ஆண்டில் யாழ்ப்பாண மாவட்டம் காரைநகரில் சிவசுப்பிரமணியக் குருக்கள், சௌந்தராம்பாள் ஆகியோருக்குப் பிறந்தவர். கந்தரோடையில் வாழ்ந்து வந்தவர். கந்தரோடை தமிழ்க் கலவன் பாடசாலையில் ஆரம்பக் கல்வியையும், ஸ்கந்தவரோதயா கல்லூரியில் இடைநிலைக் கல்வியையும் கற்று பின்னர் சென்னை கிறித்துவக் கல்லூரியில் உயர்கல்வி பயின்று பட்டம் பெற்றார். யாழ்ப்பாணம் திருநெல்வேலி செங்குந்த இந்துக் கல்லூரியில் ஆசிரியராகவும், உசன் இராமநாதன் மகா வித்தியாலயம், யாழ் வைத்தீஸ்வர வித்தியாலயம் ஆகியவற்றில் அதிபராகவும் பணியாற்றினார்.

எழுத்துலகில்
------------

1953 இல் சென்னையில் கல்வி கற்கும் வேளையில் செலையூர் மன்றம் வெளியிட்ட *இளந்தமிழன்* என்ற இதழின் ஆசிரியரானார். திருநெல்வேலி அவ்வை தமிழ்ச்சங்கத்தினர் நடத்திய கட்டுரைப் போட்டியில் பங்குபற்றி பரிசு பெற்றார்.

சிற்பியின் முதற் சிறுகதையான *மலர்ந்த காதல்* 1952 இல் சுதந்திரனில் பிரசுரமானது. 1955 இல் உதயம் சஞ்சிகை நடத்திய சிறுகதைப் போட்டியில் இவரது *மறுமணம்* என்ற சிறுகதை முதற்பரிசினைப் பெற்றது. ஈழத்தின் பல்வேறு பத்திரிகைகளிலும் தமிழக சஞ்சிகைகளான கல்கி, மஞ்சரி, புதுமை, கலைமகள், தீபம் ஆகிய சஞ்சிகைகளிலும் இவரது சிறுகதைகள் வெளியாகியுள்ளன. அக்காலப்பகுதியில் திருவல்லிக்கேணி ஒளவை தமிழ்ச்சங்கம் நடத்திய கட்டுரைப் போட்டியில் இரண்டாவது பரிசு பெற்றார். சென்னை திருத்துவக் கல்லூரியில் தமிழ் மொழிக்கான ராஜா சேதுபதி தங்கப் பதக்கத்தைப் பெற்றார். ஈழத்து எழுத்தாளர் பன்னிரண்டு பேரின் சிறுகதைகளைத் தொகுத்து 1958 இல் *ஈழத்துச் சிறுகதைகள்* என்னும் சிறுகதைத் தொகுப்பைக் கந்தரோடைத் தமிழருவிப் பதிப்பகம் மூலம் வெளியிட்டார். ஈழத்து எழுத்தாளர்கள் பலரது சிறுகதைகள் தொகுக்கப்பட்டது இதுவே முதற்தடவையாகும்.

இதழாசிரியர்
-----------

சிற்பி சரவணபவன் 1958 சூலை முதல் வெளிவரத்தொடங்கிய சஞ்சிகையான கலைச்செல்வியின் ஆசிரியர் ஆவார். கலைச்செல்வியின் கடைசி இதழ் 1966 ஆவணியில் வெளியானது.

விருதுகள்
---------

* நினைவுகள் மடிவதில்லை நூலுக்கு யாழ் இலக்கிய வட்டம் – இலங்கை இலங்கைப் பேரவையின் 2008-2009 சிறந்த தமிழ் நூல்களுக்கான விருது
* எழுத்தாளர் ஊக்குவிப்பு மையத்தின் தமிழியல் விருது 2011

வெளிவந்த நூல்கள்
----------------

தளத்தில்  
சி. சரவணபவன் எழுதிய
 ***நூல்கள்*** உள்ளன.

* *நிலவும் நினைவும்* - சிறுகதைத்தொகுதி
* *சத்திய தரிசனம்* - சிறுகதைத்தொகுதி
* *உனக்காகக் கண்ணே* - நாவல்
* *நினைவுகள் மடிவதில்லை*

மேற்கோள்கள்
-----------

1. 1 2  "ஈழத்து மூத்த எழுத்தாளர் சிற்பி காலமானார்". உலகத் தமிழ்ச் செய்திகள். 9 நவம்பர் 2015. 11 நவம்பர் 2015 அன்று பார்க்கப்பட்டது.
[*தொடர்பிழந்த இணைப்பு*]
2. ↑  "நிகழ்வுகள் மூன்று". 11 நவம்பர் 2015 அன்று பார்க்கப்பட்டது.
3. ↑  "தமிழியல் விருது வழங்கும் விழா". தமிழ் மிரர். 20 செப்டம்பர் 2012. 11 நவம்பர் 2015 அன்று பார்க்கப்பட்டது.
பருத்த மூக்கி
**பருத்தமூக்கி** (Broadbill): என்பது பொதுவாக ஆப்பிரிக்காவின் சஹாராவில் காணப்படும் மிகச்சிறிய பறவையினமாகும். இவற்றில் ஒரு சில பறவைகள் இமயமலையின் கிழக்கிலும்,இந்தோனேசியா மற்றும் பிலிப்பைன்ஸ் ஆகிய இடங்களில் காணப்படுகின்றன. இது நியோரோபிகல் நிலப்பகுதியை சார்ந்தது. இப்பறவையினங்கள் மடகாஸ்கர் பகுதியில் வாழும் சபையோவா என்ற இனத்தை சார்ந்ததாகும். இதனை ஒவ்வொன்றையும் மூன்று வேறுபட்ட குடும்பங்களாக வகைப்படுத்தலாம்.

வகைப்பாடு
---------

இவ்வகை பறவைகள் அடர் வண்ணங்களில் காணப்படும். அகன்ற தலையுடனும் பெரிய கண்களுடனும் கொக்கி போன்ற அகலமான 13 முதல் 28 சென்டி மீட்டர் வரை நீளமான மூக்குடனும் காணப்படும்.இதன் இறகுகள் பிரகாசமாக இருக்கும்.ஈரமான வனப்பகுதிகளிலும், அடர்ந்த காடுகளிலும் வாழ்கின்றன.
இள வயது பறவைகளும் வயது முதிர்ந்த பறவைகளும் தோற்றத்தில் ஒரே மாதிரியாகவே இருக்கும். இவற்றில் சிலவகைப் பறவைகளின் வால் குட்டையாகவும் வளைந்தும் நிறம் குறைந்தும் இருக்கும்...

நடத்தை மற்றும் சூழலியல்
-----------------------

இப்பறவைகள் பெரும்பாலும் பூரான், சிலந்தி, அட்டைகள், மரத்தவளை மற்றும் பல்லி ஆகிய பூச்சியினங்களையே உணவாகக்கொள்ளும். பறந்த நிலையிலேயே இரையின் மீது தனது எச்சிலை துப்பி உணவை பிடிக்கும்.இவற்றில் சில பறவையினங்கள் பழங்களை உட்கொள்ளும். ஆனாலும் பெரும்பாலான பறவைகள் பூச்சியினங்களையே உணவாகக் எடுத்துக்கொள்கின்றன. இவை இருபது பறவைகள் கொண்ட கூட்டமாகவே வாழும். இது தனது கூட்டினை மரங்களில் சிக்கியிருக்கும் குப்பைகளைக் கொண்டு உருவாக்கும். அதன் தோற்றம் மேற்பக்கம் கூடை போன்ற அகன்ற நிலையிலும் கீழ்ப்பகுதி வால் போன்றும் நீண்ட நிலையிலும், சிலந்தி வலையைப் போலவும் பூஞ்சைக் காளான் போன்றும் காணப்படும். இக்கூட்டினுள் இரண்டு அல்லது மூன்று முட்டைகளையிடும்.

வகைபிரித்தல் மற்றும் அமைப்புமுறை
--------------------------------

பருத்தமூக்கி பறவையினங்கள் மடகாஸ்கர் பகுதியில் வாழும் சபையோவா என்ற இனத்தை சார்ந்தாக முதலில் வகைப்படுத்தப்பட்டாலும்,நான்கு வகை பறவையினங்களாகவே  ஆராய்ச்சியாளர்கள் கருதுகின்றனர்..

மேற்கோள்கள்
-----------

1. 1 2 3  McClure, H. Elliott (1991). Forshaw, Joseph. ed. *Encyclopaedia of Animals: Birds*. London: Merehurst Press. பக். 158–158. பன்னாட்டுத் தரப்புத்தக எண்:1-85391-186-0.
2. ↑  del Hoyo, J.; Elliott, A.; Christie, D. (2003). *Handbook of the Birds of the World. Volume 8: Broadbills to Tapaculos*. Lynx Edicions. பன்னாட்டுத் தரப்புத்தக எண்:84-87334-50-4.
3. ↑  "*Sapayoa aenigma*: a New World representative of 'Old World suboscines'". 2020-04-12 அன்று மூலம் பரணிடப்பட்டது. 2019-01-09 அன்று பார்க்கப்பட்டது.
4. ↑  *Sapayoa aenigma*: a New World representative of 'Old World suboscines' பரணிடப்பட்டது 2020-04-12 at the வந்தவழி இயந்திரம் பரணிடப்பட்டது 2020-04-12 at the வந்தவழி இயந்திரம்{{dead link|date=November 2016 |bot=InternetArchiveBot |fix-attempted=yes
**எம். ஏ. அப்துல் மஜீத்** (*M. A. Abdul Majid*, அக்டோபர் 15, 1926 - நவம்பர் 29, 2011) இலங்கையின் தமிழ் முஸ்லிம் அரசியல் தலைவர்களில் ஒருவர். 1960 முதல் 1994 வரை இலங்கை நாடாளுமன்ற உறுப்பினராகவும் தபால் தொலைத்தொடர்பு பிரதி அமைச்சராகவும் இருந்தவர். இவர் **பி. ஏ. அப்துல் மஜீத்** என மக்களால் அழைக்கப்பட்டவர்.

வாழ்க்கைக் குறிப்பு
-------------------

இலங்கையின் கிழக்கு மாகாணத்தில் அம்பாறை மாவட்டத்தில் சம்மாந்துறையில் புகழ்பெற்ற காரியப்பர் குடும்பத்தில் முகம்மதலி - கதீஜா ஆகியோருக்கு மூத்த மகனாகப் பிறந்தவர் அப்துல் மஜீத். ஆரம்பக் கல்வியை 1933 இல் சம்மாந்துறை அரசினர் ஆண்கள் பாடசாலையில் ஆரம்பித்து பின்னர் 1934 இல் மட்டக்களப்பு சிவானந்தா வித்தியாலயத்திலும் 1943 இல் யாழ்ப்பாணம் மத்திய கல்லூரியிலும் கற்றார். 1947 கொழும்பு பல்கலைக்கழகத்தின் கலைப்பீடத்தில் பயின்று பொருளியலில் சிறப்புப் பட்டம் பெற்று கிழக்கிலங்கையின் முதல் முஸ்லிம் பட்டதாரி என்ற பெருமை பெற்றார். சிறிது காலம் சிவானந்தா வித்தியாலயத்தில் ஆசிரியராகப் பணியாற்றிய பின்னர் 1956 இல் அரசியலில் நுழைந்தார்.

அரசியலில்
---------

சம்மாந்துறை பட்டின சபைத் தேர்தலில் தமிழ் மக்களை பெரும்பான்மையாகக் கொண்ட வீரமுனை வட்டார வேட்பாளராகப் போட்டியிட்டு வெற்றி பெற்றார். 1956 தேர்தலில் ஐக்கிய தேசியக் கட்சியின் சார்பில் கல்முனை தேர்தல் தொகுதியில் போட்டியிட்டு தோல்வியடைந்தார். பின்னர் மார்ச் 1960, சூலை 1960, 1965, 1970 ஆம் ஆண்டுகளில் நடந்த தேர்தல்களில் பொத்துவில் தொகுதியில் போட்டியிட்டு வெற்றி பெற்று நாடாளுமன்றம் சென்றார். பின்னர் 1977 தேர்தலில் புதிதாக உருவாக்கப்பட்ட சம்மாந்துறைத் தொகுதியில் போட்டியிட்டு வெற்றி பெற்றார். 1989 முதல் 1994 வரை முன்னாள் அரசுத்தலைவர் ஆர். பிரேமதாசா அரசில் தேசியப் பட்டியலிலும் தெரிவாகி நாடாளுமன்றம் சென்றார். இலங்கையின் தபால், தந்தி மற்றும் காணி, விவசாயப் பிரதி அமைச்சராகவும் பதவி வகித்தார்.

மேற்கோள்கள்
-----------

1. ↑  இன ஒற்றுமைக்காக உழைத்த உன்னத மனிதன் பீ.ஏ.அப்துல் மஜீட்
[*தொடர்பிழந்த இணைப்பு*], தினகரன், டிசம்பர் 11, 2011